

**Cynllun Grantiau Bach Cyfalaf Blynyddoedd Cynnar a Gofal Plant Bro Morgannwg**

**Beth y gellir / na ellir ei ariannu 2023-24**

***Canllawiau Gwarchodwyr Plant***

**Diben**

Pwrpas y Cyllid yw galluogi darparwyr blynyddoedd cynnar a gofal plant i wneud cais am symiau bach o gyllid grant i newid neu drwsio eitemau er mwyn gwella eu hadeiladau ar gyfer darparu gwasanaethau gofal plant.

**Amcanion a Blaenoriaethau**

Bydd grantiau bach yn cael eu blaenoriaethu i:

* Cefnogi Asesiad Digonolrwydd Gofal Plant yr Awdurdod Lleol a’r cynllun gweithredu cysylltiedig – gweler y ddolen am fwy o fanylion [Gwasanaeth Gwybodaeth i Deuluoedd (FIS) (valeofglamorgan.gov.uk)](https://www.valeofglamorgan.gov.uk/en/living/social_care/children_and_young_people/Family-Information-Service/Family-Information-Service.aspx)
* Lleoliadau sy'n cynnig darpariaeth Gymraeg ac / neu sydd â phwyslais penodol ar gryfhau darpariaeth cyfrwng Cymraeg.
* Lleoliadau sy'n cyd-fynd ag agenda cydleoli gwasanaethau Llywodraeth Cymru, er enghraifft ar safleoedd ysgolion, mewn canolfannau cymunedol a chanolfannau iechyd
* Lleoliadau sy'n darparu'r Cynnig Gofal Plant, Dechrau'n Deg a / neu lefydd Dysgu Sylfaenol.
* Gofal plant sydd ar gael yn ystod y diwrnod llawn, amser tymor a gwyliau ysgol er mwyn sicrhau'r ddarpariaeth fwyaf posibl i deuluoedd drwy’r flwyddyn

**Dyraniadau**

Mae manylion am yr uchafswm sydd ar gael i **leoliad** **unigol** mewn **blwyddyn ariannol** isod

|  |  |
| --- | --- |
| Darparwyr gofal plant sydd wedi’u cofrestru ar gyfer 15 lle neu lai | Hyd at £10,000 |

Rhaid i warchodwyr plant ar safleoedd domestig nodi’n glir natur y pethau yn y cais a pham y mae eu angen, a sut y bydd o fudd i'r lleoliad gwarchod plant a'r plant yn eu gofal. Oni bai am amgylchiadau eithriadol, ni fydd y grant bach ar gyfer gwaith adnewyddu cyffredinol neu newid/drwsio pethau ar safleoedd domestig.

**Canllawiau a meini prawf – yr hyn y gellir ei ariannu**

Mae modd ariannu gwaith cyfalaf amrywiol megis:

* Gwella cyfleusterau chwarae awyr agored y lleoliad, megis newid y llawr chwarae mewn man awyr agored neu adeiladu canopi;
* Gwelliannau i ardal awyr agored yn unol ag 'argymhellion i fodloni’r Safonau Gofynnol Cenedlaethol' gan Arolygiaeth Gofal Cymru (AGC) - atodwch eich adroddiad arolwg diwethaf os gwelwch yn dda
* Newid offer / dodrefn / storfeydd sydd wedi treulio a allai beri risg i iechyd a diogelwch. Er enghraifft, ffrâm ddringo sydd wedi rhydu, dodrefn sydd wedi torri neu sydd wedi eu treulio’n sylweddol ac a allai achosi sblintiau.
* Offer TG ar gyfer gweinyddu plant o fewn eich gofal. **Ni fyddai hyn yn cynnwys offer TG i’w ddefnyddio gan blant**
* Gwariant ar eitemau cyfalaf i ganiatáu i'r lleoliad fod yn fwy hygyrch/cynhwysol i blant sydd ag anghenion neu anableddau ychwanegol.

**Beth na ellir ei ariannu?**

Mae’r cyllid grant ar gyfer gwariant cyfalaf yn unig - rhywbeth y gellir ei ailwerthu ac nid yw'n gwella gwerth yr eiddo. Does dim modd ei ddefnyddio i ariannu:

* Prynu nwyddau untro, megis papur, deunyddiau glanhau, cewynnau ac ati
* Cyfarpar Diogelu Personol
* Costau staff megis cyflogau, hyfforddiant, teithio a bwyd a diod.
* Biliau nwy/trydan/dŵr, ardrethi.
* MacBook, iPad/Kindle Fire/llechi eraill
* Teganau/posau/llyfrau
* Byrddau Chwarae/Stand Celf/Byrddau Sialc
* Chwaraewr MP3 a seinyddion/camera
* Darparu Wi-Fi.
* Costau yswiriant e.e. yswiriant adeilad, yswiriant atebolrwydd cyflogwr ac ati.
* Prynu neu brydlesu cerbydau, costau eu rhedeg, megis yswiriant, tanwydd, gwasanaethu ac ati.

**Nid yw'r rhestr hon yn gynhwysfawr – gofynnwch os ydych yn ansicr a yw eitem yn gymwys**

**Uchafswm lwfans fesul eitemau**

|  |  |  |  |
| --- | --- | --- | --- |
| **Eitem** | **Uchafswm** | **A oes angen dyfynbrisiau?** | **Sylwadau** |
| Gwaith adeiladu | Hyd at 100% o gyfanswm y gost | 3 | Gwnewch yn siŵr eich bod chi’n cael dyfynbrisiau gan gwmni ag enw da, ar bapur pennawd llythyr, gydag amlinelliad clir o’r costau cysylltiedig |
| Gliniadur | £450 | Nac oes | Prynu ar gyfer gwaith gweinyddu yn unig. Ddim i'w ddefnyddio gyda phlant |
| Peiriant argraffu | £150 | Nac oes | Prynu ar gyfer gwaith gweinyddu yn unig. Ddim i'w ddefnyddio gyda phlant |
| Offer awyr agored e.e. ffrâm ddringo, canopi | hyd at £450 | Nac oes | Rhaid i eitemau fod yn newydd |
| Storfa/sied awyr agored | hyd at £500 | Nac oes | Rhaid i eitemau fod yn newydd |
| Bwrdd a chadeiriau awyr agored i blant | hyd at £250 | Nac oes | Rhaid i eitemau fod yn newydd |
| Storfa dan do  e.e. cabinetau ffeilio, unedau storio | hyd at £300 | Nac oes | Rhaid i eitemau fod yn newydd |
| Sedd car (fesul un) | hyd at £150 | Nac oes | Rhaid i eitemau fod yn newydd |
| **Cadeiriau gwthio**  Sengl  Dwbl | hyd at £100  hyd at £200 | Nac oes | Rhaid i eitemau fod yn newydd |
| **Cadeiriau uchel** | Hyd at £60 | Nac oes | Rhaid i eitemau fod yn newydd |

**Telerau ac Amodau**

Mae pob cynnig arian grant ffurfiol yn breifat ac yn gyfrinachol ac ni ddylid eu rhannu ar lwyfannau cyfryngau cymdeithasol nac o fewn sgyrsiau grŵp.

Rhaid i bob darparwr sy'n cael arian drwy’r Cynllun Grantiau Bach dderbyn y cynnig yn ffurfiol ac yn ysgrifenedig, a rhaid cytuno i delerau ac amodau’r grant.



****